Ministerstvo spravodlivosti
Slovenskej republiky    
Číslo:  11040/2002-420 

Materiál na rokovanie
vlády Slovenskej republiky

D o d a t o k 
k Návrhu
na začatie stavby
"Rekonštrukcia a modernizácia objektov Okresného súdu Žilina"

Podnet:						Obsah materiálu: 

uznesenie vlády					1. Vyhodnotenie pripomienkového 
Slovenskej republiky				    konania	 
č. 790/2001- bodu C.28  	

Predkladá:   

Ján Čarnogurský
minister spravodlivosti
Slovenskej republiky

Bratislava september 2002   

	V súvislosti so stanoviskom vedúceho Úradu vlády Slovenskej republiky číslo UV-5689/2002 zo dňa 12. 8. 2002 predkladáme doplnenie vyhodnotenia pripomienkového konania k materiálu:  "Rekonštrukcia a modernizácia objektov Okresného súdu Žilina".

Vyhodnotenie pripomienkového konania

Spôsob pripomienkového konania:		bežný postup

Zoznam oslovených subjektov:
Kancelária podpredsedu vlády Slovenskej republiky pre legislatívu, Kancelária  podpredsedníčky vlády Slovenskej republiky pre európsku integráciu, Kancelária podpredsedu vlády Slovenskej republiky pre menšiny.

Oslovené subjekty nemali pripomienky.

Rozporové konanie s Ministerstvom pôdohospodárstva Slovenskej republiky.

	Ministerstvo pôdohospodárstva Slovenskej republiky vo svojom stanovisku zo dňa 12. júla 2002 neodporučilo predložiť materiál na rokovanie vlády Slovenskej republiky. 

	Na základe uvedeného stanoviska bolo dňa 19. 8. 2002 na Ministerstve pôdohospodárstva Slovenskej republiky stretnutie zástupcov oboch zainteresovaných strán.  Na rokovaní bol rozpor odstránený a materiál sa predkladá na rokovanie vlády Slovenskej republiky bez rozporu.